Covid-19-statistieke: 772 nuwe gevalle(Foto: Unsplash) Suid-Afrika het tans 727 595 bevestigde gevalle van Covid-19 en 772 nuwe gevalle is bevestig. Dr. Zweli Mkhize, minister van gesondheid, sê nog 54 sterftes is ook bevestig. Hiervan is 24 in die Oos-Kaap, 13 in die Vrystaat, een in KwaZulu-Natal, twee in Limpopo, een in Mpumalanga, nege in die Noord-Kaap en vier in die Wes-Kaap. Dit bring die algehele sterftes weens die virus op 19 465 te staan. Mkhize sê uit die 54 sterftes wat Maandag aangemeld is, het vier in die afgelope 24-48 uur plaasgevind. Een hiervan was in KwaZulu-Natal en drie in die Wes-Kaap. Altesaam 657 500 mense het reeds van die siekte herstel, ŉ herstelkoers van 90%. Gauteng het steeds die meeste aktiewe gevalle – altesaam 11 754 – en 31,5% van virusgevalle kom in hierdie provinsie voor. Suid-Afrika het tot dusver meer as 4,8 miljoen Covid-19-toetse gedoen, waarvan 10 402 sedert die vorige verslag gedoen is. In hierdie stadium word 61% van toetse in die private sektor gedoen.